ตอนนี้อยู่ม.3 กำลังมีความเครียดมานานมากเรื่อง ติด ร ติด 0 เหมือนว่าป้าจะวางแผนให้เรามากเกินไป อยากให้เราเป็นอย่างนู้นอย่างนี้แบบที่เขาหวัง แต่มันไม่ใช่แนวของดิฉันน่ะค่ะ มันขัดกันคนละขั้วเลย ที่จริงแล้วดิฉันอยากเป็นนักแสดง ช่วงนี้เทอมสอง ยิ่งเครียดเป็นหลายเท่าตัว มีความรู้สึก อยากตาย ไม่อยากกินข้าวหรือกินอะไรเลย ไม่รู้สึกหิว อยู่ต่อหน้าคนอื่น เพื่อน ครู พ่อแม่ ทุกคนจะเป็นอีกคนหนึ่ง แต่อยู่คนเดียวกลับรู้สึกอยากอยู่คนเดียว ร้องไห้ เครียดมากจนปวดกรามไปหมดแล้วค่ะ ไม่กล้าเปิดอกคุยกับคนในครอบครัวเลย อย่างนี้พอจะทราบได้ไหมคะว่า อยู่ในสภาวะอะไร???
สวัสดีค่ะ จากที่ คิดว่ามีภาวะทางอารมณ์ไม่ปกติ อาจมีภาวะเครียด หรืออาจมีภาวะโรคซึมเศร้าค่ะผู้ป่วยโรคซึมเศร้าจะมีอาการที่เปลี่ยนแปลงทั้งอารมณ์ ความรู้สึกนึกคิด ความจำ ความสัมพันธ์กับคนรอบข้างเปลี่ยนไป และอาการแสดงทางร่างกายต่างๆ โดยอาการอาจเปลี่ยนแปลงอย่างรวดเร็วเป็นสัปดาห์ หรือค่อยเป็นค่อยไปเป็นก็ได้-อาการทางอารมณ์ เช่น เศร้า หดหู่ อ่อนไหว บางคนอาจมีความรู้สึกไม่แจ่มใส เบื่อหน่าย บางคนมีอาการหงุดหงิด ฉุนเฉียวได้-ความรู้สึกนึกคิด เช่น มองอะไรแย่หมด ท้อแท้หมดหวัง รู้สึกไร้ค่า ไร้ความสามารถ บางคนอาจมีอารมณ์ชั่ววูบอยากทำร้ายตนเอง-สมาธิความจำแย่ลง-ความสัมพันธ์กับคนรอบข้างเปลี่ยนไป อาจจะเก็บตัว ไม่ค่อยพูด ทำงานแย่ลง-อาการแสดงทางร่างกาย เช่น อ่อนเพลีย ไม่มีแรง นอบหลับๆตื่นๆ ไม่เจริญอาหาร น้ำหนักลด ท้องผูก ท้องอืด ปวดหัว ปวดตามตัว-การรักษา: ในรายที่เป็นมาก แพทย์จะให้ยาช่วย แต่บางรายที่เป็นไม่มากแพทย์อาจจะพูดคุยให้คำแนะนำเพื่อให้อาการดีขึ้นดังนั้นจึงแนะนำให้ ควรเล่าถึงภาวะทางอารมณ์ให้คนใกล้ชิดหรือคนในครอบครัวฟังเพื่อให้อารมณ์ผ่อนคลายและช่วยแก้ไขปัญหานะคะ หากอาการไม่ดีขึ้น ควรไปพบแพทย์เพื่อรับการวินิจฉัยและได้รับการรักษาอย่างเหมาะสมค่ะขอเป็นกำลังใจให้นะคะ